google/wiki40b huggingface dataset:
Olav Skoglunds Minneløp 2018

Olav Skoglunds Minneløp 2018 ble arrangert 23. juni 2018 i Kragerø. Olav Skoglunds Minneløp er et 80 km langt rulleskirenn, som går fra Kragerø sentrum til Gautefall.
Rapport (sjanger)

Rapport er en sakprosasjanger som går ut på å gi informasjon eller annet innhold som gjelder et emne som undersøkes. Rapporter er hovedsakelig informative tekster, men kan også inneholde forslag og oppfordringer. Rapporter kan være en form for vitenskapelig publisering, men regnes i denne sammenhengen som mindre meritterende enn artikler i vitenskapelige tidsskrifter og antologier, og monografier. I det norske tellekantsystemet er det bare artikler i vitenskapelige tidsskrifter og antologier, og monografier, som gir publiseringspoeng, mens rapporter ikke gir noen uttelling. Rapporter er gjerne utgitt i interne rapportserier, ofte beregnet mer på beslutningstakere i politikk og offentlig forvaltning enn på det internasjonale forskersamfunnet. Slik sett kan de innta en mellomstilling mellom vitenskapelig publisering og formidling. Rapporter har vanligvis ikke gjennomgått anonym fagfellevurdering av den typen som brukes i for eksempel tidsskrifter, men kan ha gjennomgått en mer intern kvalitetsvurdering ved eget institutt som noen ganger kan minne om en fagfellevurdering. Noen ganger blir materiale som er utgitt i rapportform bearbeidet til bok eller en eller flere vitenskapelige tidsskriftartikler.
Lars Sveinung Lid

Lars Sveinung Lid er komponist, tekstforfatter og musikkprodusent bosatt på Votlo på Osterøy.

Produksjon

Har skrevet musikalen  Trolldom.
Berberisduskmåler

Utseende

En middelsstor (vingespenn 33 – 39 mm), slank, lysbrun måler. Forvingen er lysbrun med tallrike, mer eller mindre tydelige, lysere og mørkere tverrlinjer. Vanligvis har den et markert, bredt, noe mørkere tverrbånd midt i vingen. Bakvingen er brunhvit med smale, bleke, brune tverrbånd. Larven er kraftig med korte, hvite børster. Ryggsiden er mørk grå, buken blek, på sidene har den gule flekker.

Levevis

Larvene lever på berberis (Berberis spp.) og sommerfuglen finnes der hvor denne planten vokser, i Norge helst i hager. De voksne målerne flyr om natten i april – juni og kommer gjerne til lys.

Utbredelse

Arten forekommer i Europa, bortsett fra Balkan og deler av Russland. Den forekommer også i Nord-Asia. I Norge er den funnet langs kysten vestover til Rogaland.
Fritz Pfeffer

Tidlig liv

Fritz Pfeffer ble født i Gießen i en søskenflokk på fem; han var sønn av Ignatz Pfeffer og Jeannette Hirsch-Pfeffer. Foreldrene drev en tekstil- og klesbutikk på marketsplassen i byen og bodde i en leilighet over butikken.
Etter skolen ble han tannlege i Berlin. 
Han giftet seg med Vera Bythiner i 1921, men forholdet resulterte i skilsmisse allerede i 1932. Sammen fikk de én sønn, Werner Peter Pfeffer.
I 1936 møtte Fritz den katolske dame, Charlotta Kaletta, men på grunn av «jødelovene» i Tyskland, (som sa at jødiske ikke kunne gifte seg med ikke-jødiske) kunne de ikke gifte seg.
På grunn av volden mot jødene, flyktet Fritz og Charlotta til Amsterdam i Nederland.

I dekning

Da krigen tok virkelig på alvor var det ikke trygt i Nederland lengre.
Da det lenger ikke ble trygt for jøder i Nederland heller, gikk han i dekning sammen med familien Frank og van Pels. De gjemte seg sammen i bakbygningen av Otto Franks tidligere forretning, Opekta som lå i Prinsengracht 263. Margot Frank flyttet til foreldrenes rom og Anne måtte dele rom med Fritz. Til å begynne med likte ikke Anne å dele rom med ham; de to kranglet hele tiden om hvem som skulle sitte ved bordet. Anne ville helst skrive i dagboka si, men Fritz ville heller studere og skrive brev.

Arrestasjonen og død

4. august 1944 stormet SS-soldater inn i Prinsengracht 263 etter å ha fått et anonymt tips om at det skjulte seg jøder der. De arresterte de åtte som var i dekning inkludert to av hjelperne, Victor Kugler og Johannes Kleiman.
De åtte jødene ble først sendt til Durchgangslager Westerbork, der de oppholdt seg i ca. én måned før de ble sendt videre til Auschwitz-Birkenau, hvor de alle ble separert.
Fritz ble sendt til Sachsenhausen sammen med 59 andre menn og derfra sendt videre til Neuengamme utenfor Hamburg hvor han døde den 20. desember 1944.

Ettermæle

I 9. april 1953 giftet Charlotte Kaletta seg (post mortem) med Fritz Pfeffer.
Hanshan (Ma'anshan)

Hanshan (kinesisk: 含山县; pinyin: Hánshān Xiàn) er et fylke i provinsen Anhui i Folkerepublikken Kina. Det ligger i byprefekturet Ma'anshan.
Befolkningen var på 435 608 innbyggere i 1999.
Frem til 22. august 2011 var Hanshan del av det da opphevede byprefekturet Chaohu.

Kulturminner

Lingjiatan-funnstedet (凌家滩遗址, Língjiātān yízhǐ) står på Folkerepublikken Kinas liste over kulturminner.
The Amazing Race 18

The Amazing Race 18, også kjent som The Amazing Race: Unfinished Business, er den attende sesongen av den amerikanske realityserien The Amazing Race. Den attende sesongen av The Amazing Race fulgte elleve lag med to personer, som tidligere hadde deltatt i The Amazing Race, i et kappløp rundt i verden. 
Søstrene LaKisha "Kisha" og Jennifer "Jen" Hoffman vant denne sesongen av The Amazing Race.

Produksjon

Den attende sesongen av The Amazing Race strakk seg 64 000 km, gjennom ni land på fem kontinenter i løpet av 22 dager. Innspillingen begynte 20. november 2010 og ble avsluttet 12. desember 2010. Liechtenstein ble besøkt for første gang. I tillegg ble Australia besøkt for første gang, etter å ha sist blitt besøkt i den The Amazing Race 9. 
Et nytt element ble introdusert i denne sesongen; Automatisk U-Sving. Automatisk U-Sving ble gitt som straff til det siste laget som gjennomførte oppgaven ved startstreken, og måtte gjennomføre begge Veivalgsoppgavene ved sesongens første Veivalg. I tillegg ble det også introdusert en ny spillmekanikk; etapper uten obligatorisk hviletid mellom dem. I slutten av den første etappen i Sydney, Australia og Lijiang, Kina, fikk lagene vite sin plassering i etappen, men ble beordret til å dra videre mens de mottok deres neste ledetråd. Laget som kom på førsteplass i etappen, ville motta premie. Laget som endte på sisteplass i etappen, ville ikke gjennomføre Fartsdump i den påfølgende etappen.

Markedsføring

Snapple gikk inn som sponsor denne sesongen, og introduserte «Snapple Real Facts» under reklamepausene. Under den sjette etappen i Kolkata, India, involverte flere av oppgavene Snapple sin iste med papaya- og mangosmak, som ble utviklet og oppkalt etter serien. Ford sponset også denne sesongen, med deres nye Ford Focus som premiebil denne sesongen.
Welcome

Welcome er et musikkalbum med Sirius. Albumet ble utgitt den 13. desember 2010. Dette er rapperens offisielle debutalbum.
Ombo

Ombo er en øy i Boknafjorden i Ryfylke i Rogaland. Den har et areal på 57,51 km² og er den største i Ryfylke og nest største i fylket. Høyeste punkt er Bandåsen, 515 moh. Ombo ligger rett øst for øygruppen Sjernarøyane, omkranset av Ombofjorden i øst, Gardssundfjorden i sør, Vestre Ombofjorden i vest og Jelsafjorden i nord. Ombo har historisk sett vært delt mellom flere kommuner, men vil fra 1. januar 2020 i sin helhet ligge i nye Stavanger kommune. Reisetiden med bil fra denne delen av Ombo til det nåværende kommunesenteret i Hjelmeland er 36 minutter, mens det til sammenlikning vil være 2 timer og 5 minutter til Stavanger sentrum.
Etter at veien på Ombo ble bygget ble en særegen fjellformasjon synlig fra den nye veien. Fjellformasjonen ser ut som et ansikt og ble opprinnelig kalt Adam. Blant de lokale innbyggerne er denne også kalt for «Ombo-gubben».
Ombo har flere småsteder, blant annet Jørstadvåg, Tuftene, Skipavik, Skår, Vestersjø, Atlatveit og Eidssund.

Naturforhold

Med sitt forholdsvis store areal og beskjedne befolkning er Ombo den eneste av øyene i Rogaland som har et visst villmarkspreg. Det indre av øya er for en stor del dekket av furuskog, men rikere løvskog forekommer også. Øya har flere store vann. Dyrelivet er forholdsvis rikt, med en liten, stedegen stamme av elg i tillegg til hjort og rådyr.

Ferje og hurtigbåt

Ombo har ikke fastlandsforbindelse, så for å komme dit, må man ta ferje eller hurtigbåt til Eidssund eller Skipavik. 
Det går ferje til Eidssund fra Judaberg, Halsnøy, Helgøy, Nord-Hidle, Nedstrand, Hebnes, Foldøy og Jelsa. 
Det går ferje til Skipavik fra Nesvik og Hjelmeland.
Ombo har også gode hurtigbåtforbindelser. Eidssund og Skipavik har hurtigbåtanløp flere ganger daglig.

Historikk

Opprinnelig var Ombo delt på tre kommuner, hvorav den vestlige delen tilhørte Sjernarøy, den nordlige Jelsa, og den sørøstlige delen Hjelmeland.
Fra 1. januar 1965 inngikk den nordlige delen som tilhørte Jelsa, med unntak av et par gårder nordøst på øya, sammen med hele Sjernarøy, i nye Finnøy kommune. Den sørøstlige delen forble i Hjelmeland, samt at Buergårdene ble overført fra Jelsa. Det har ved flere anledninger vært diskutert å samle hele øya i en kommune, uten at det ble en realitet.
Fra 1. januar 2020 inngår Finnøy i nye Stavanger kommune, og i den forbindelse er det vedtatt at den sørøstlige delen av Ombo skal overføres fra Hjelmeland til den nye kommunen. For første gang vil hele Ombo være samlet i en kommune.
Vasilis Tsiartas

Landslaget

Han deltok i flere internasjonale turneringer for Hellas. Han ble europamester i fotball i 2004.
Pajala lufthavn

Ruter og flyselskap

Pr 2012 er det 2 daglige ruteflyvninger til Luleå. Ruten er en anbudsrute med støtte fra Trafikverket, og har siden 30.10 2011 vært operert av det estiske flyselskapet Avies. Fra 08.01.2012 har Avies også operert en ukentlig direkterute fra Pajala til Tallinn i Estland.

Historie

Flyplassen åpna i 1999, og er den sist åpna svenske flyplassen som har regulær rutetrafikk. Rullebanen ble forlenga fra 1500 til 2300 meter i 2007, hvilket muliggjør trafikk med større fly.  Flyruten Pajala-Luleå ble fram til 29.10.2011 operert av Barents AirLink.
Fra 2013 går det hvert år i desember store charterfly fra Storbritannia med turister som vil se snø.
Helmut Thielicke

Bakgrunn

Thielicke vokste opp i Wuppertal, der han studerte ved det humanistiske Gymnasium og tok sitt abitur derfra i 1928. 
Etter gymnaset begynte Thielicke å studere filosofi og teologi i Erlangen. Han avslutte sine studier og i 1932 ble han tildelt sin doktorgrad i filosofi med avhandlingen Forholdet mellom det etiske og det estetiske.

Doktor i teologi

Thielicke flyttet senere til Bonn der han ble tildelt sin doktorgrad i teologi i 1934 og i 1936 ble han tildelt et professorat i systematisk teologi ved universitetet i Heidelberg, hvor han møtte Marie-Luise Herrmann, som han giftet seg med i 1937. Ekteparet fikk fire barn sammen. 
Etter gjentatte gabnger å ha blitt forhørt av Gestapo siden midten av 1930-årene, opphørte deres interesse for ham i 1940. Thielicke ble innkalt til militærtjeneste, men ni månder etter fikk han muligheten til å overta en kirke i Ravensburg med hjelp fra regionalbiskhop Theophil Wurm. 
Thielicke og hans familie bodde i Stuttgart frem til bombingen av denne byen i 1944 som tvang Thielicke og hans familie å reise til Korntal, hvor han fortsatte med sine foredragsturneer og forkynne sine prekener de følgende årene. 
Mange av hans prekener ble anonymt oversatt til mange språk ved et trykkeri i Sveits og ble publisert i flere land både under og etter den andre verdenskrig. Thielicke fikk personlig møte president Jimmy Carter under en av sine foredragsturneer i USA i 1977. Thielicke reiste også på flere foredragsturneer til blant annet Asia, Sør-Afrika, Latin-Amerika, Australia og New Zealand både i 1960-og på 1970-tallet. 
Thielicke døde i mars 1986 i Hamburg, da han var 77 år gammel.
Solheim Cup 1998

Solheim Cup 1998 var femte gangen denne golfturneringen fant sted. Den ble arrangert 18. til 20. september 1998 ved Muirfield Village, Dublin, Ohio, USA.  Det amerikanske laget vant igjen cupen ved å slå det europeiske laget med 16 mot 12 poeng.

Format

Det ble totalt delt ut 28 poeng, fordelt på 4 runder med lagspill og fulgt av en runde med singelspill. På fredag morgen var det fire runder med foursome etterfulgt på ettermiddagen av fire runder med fourball. Dette programmet ble gjentatt på lørdag. For de fire rundene på fredag og lørdag ble det delt ut 16 poeng. Ved disse lagrundene spilte hvert av lagene med 2 spillere. De siste 12 poengene ble delte ut med singlematcher på søndag og i disse matchene spilte alle 24 spillerne.
Cinecittà

Cinecittà (norsk: kinobyen) er et filmstudio i Roma i Italia og sentrum for italiensk film.
Studioet ble grunnlagt i 1937 av Benito Mussolini og hans filmsjef Luigi Freddi med propagandahensikter, under slagordet «Il cinema è l'arma più forte» (kino er det kraftigste våpenet). Studioet ble bombet av de vestlige allierte under andre verdenskrig. I 1950-årene var Cinecittà opptaksstedet for flere store amerikanske filmproduksjoner som Prinsesse på vift (1953), Helen of Troy (1956) og Ben-Hur (1959).
Senere ble Cinecittà studioet mest assosiert med Federico Fellini og mange av hans mest kjente filmer. Det søte liv (1960) og Satyricon (1969) ble begge spilt inn her.
9. august 2007 ble rundt 3 000 m² av Cinecittà og området rundt ødelagt av brann. Den historiske delen som huser settet til Ben-Hur og andre klassikere, ble ikke skadet.
BBC/HBOs storproduksjon Rome ble innspilt her mellom 2004 og 2007.  Eurovision Song Contest 1990 ble arrangert i Studio 15 i Cinecittà.
Ted Cruz

Personlig

Cruz ble født i Calgary i Canada, hvor foreldrene, Eleanor Darragh og Rafael Cruz, arbeidet i oljeindustrien. Faren var cubansk innvandrer som hadde flyktet under den cubanske revolusjon. Moren var født og oppvokst i Delaware, og var av irsk og italiensk avstamning. Foreldrene flyttet tilbake til Houston, hvor de begge hadde gått på college, da sønnen var fire år gammel. Ted Cruz er sørstatsbaptist.

Tidlig karriere

Cruz var riksadvokat i Texas 2003–2008, og ble således den yngste riksadvokaten i USA og den lengstsittende i Texas. Han har bakgrunn som advokat og partner i advokatfirmaet Morgan, Lewis & Bockius LLP. Cruz har tidligere hatt ledende stillinger i Federal Trade Commission og Justisdepartementet, og var i årene 2004–2009 professor II i rettsvitenskap ved University of Texas. Han var innenrikspolitisk rådgiver for senere president George W. Bush foran presidentvalget i 2000. Cruz har bachelorgrad med laud fra Princeton University fra 1992 og kandidatgrad med laud i rettsvitenskap fra Harvard Law School fra 1995. I studietiden var han redaktør i Harvard Law Review.

Senatet

Cruz ble i 2012 nominert som republikansk kandidat til Kay Bailey Hutchisons ledige plass i Senatet, etter å ha vunnet over viseguvernør David Dewhurst med 57 % av stemmene i primærvalget. Cruz' kandidatur ble støttet av Tea Party-bevegelsen og Republican Liberty Caucus. I senatsvalget vant Cruz mot demokraten Paul Sadler med 56 % av stemmene.
Cruz ble tatt i ed som senator 3. januar 2013, og gjorde seg fort bemerket i Senatet. I en artikkel i The New York Times måneden etter ble han kalt «Washingtons nye ‘bad boy’», hvor han også ble kritisert av de republikanske senatorene Lindsey Graham og John McCain for sine spørsmål til Chuck Hagel i en senatshøring. Samtidig fikk han støtte av blant annet tidligere senator Jim DeMint. 24. september holdt han en 21 timer og 19 minutter lang tale i Senatet hvor temaet var motstanden mot den nye helseloven. Talen, som ikke var en filibuster, er den fjerde lengste i Senatets historie.

Presidentkandidat

Ted Cruz annonserte 23. mars 2015 at han ønsket å bli republikanernes kandidat til presidentvalget i 2016, men han trakk seg etter å ha blitt slått av Donald Trump i nominasjonsvalget i Indiana i mai 2016.
Cauchas rufimitrella

Utseende

En liten (vingespenn 10-13 mm) møll med nokså lange antenner og ensfarget grønnlig bronsefargede vinger. Antennene er trådformede, hos hannen ca. 1,7 ganger så lange som forvingen, hos hunnen ca. 1,3 ganger så lange. Den ytterste delen er hvitaktig. Hodet er kledt med oppstående, hårlignende skjell som er mer eller mindre rødaktige. Forkroppen og forvingen er mørkt bronsefargede, litt grønnlige. Langs framkanten av forvingen er det en stripe med tydelig kobberfarget eller fiolett glans. Bakvingen er gråaktig med noe purpurglans.

Levevis

Arten finnes på fuktige enger og i åpen skog der det vokser engkarse (Cardamine pratense), som er larvens viktigste næringsplante. De voksne sommerfuglene flyr om dagen i slutten av mai og i juni. Hunnene legger egg på blomsterknopper på næringsplanten. Den nyklekte larven spiser på blomstene, siden kryper den ned til bakken der den lever på engkarsens bladrosett. Den lever i et hylster av bladrester.

Utbredelse

Den er utbredt i mesteparten av Europa og i det nordlige Asia østover til Altaj. I Norge er det spredte funn i alle landsdeler nord til Lofoten.
Fylkesvei 2964

Fylkesvei 2964 går mellom Stavern og Risøya i Larvik kommune. Veien er 600 meter lang.
Frem til 2019 hadde veien betegnelsen  Fylkesvei 42.
Tonga under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Oslo kulturskole

Historie

Oslo kulturskole ble etablert som Veitvet Musikkskole i 1959. Det var Olav Selvaag som ved etableringen av Veitvet senter i Groruddalen også startet Veitvet Musikkskole som ett av en rekke kuturelle tilbud til det som den gang var Nord-Europas største kjøpesenter. Musikkskolen vokste i omfang og tilbud, og skiftet i 1968 til Veitvet Musikkonservatorium. Skolen ble organisert i tre avdelinger: musikkskole for barnehage- og grunnskolebarn, musikkfagskole for ungdom 16-19 år, og musikkonservatorium for studenter som ville gjøre musikk til yrke.
Høsten 1973 donerte Selvaag Veitvet Musikkonservatorium til Oslo kommune. Musikkfagskolen ble i 1976 overført til Manglerud videregående skole og dannet grunnlaget for musikklinjen der, nå utdanningsprogram for musikk. Konservatoriet ble skilt ut som Østlandets Musikkonservatorium, og fikk landets første musikkterapiutdanning i 1978. Staten overtok konservatoriet i 1988 og innlemmet det i Buskerud Musikkonservatorium i 1989. I 1994 overtok Høgskolen i Oslo, avdeling for estetiske fag, før det ble overført til Norges musikkhøgskole (1996).
Musikkskoleavdelingen ble omdøpt til Oslo kommunale musikkskole, først som en prøveordning i 1978, og som en etablert skole fra 1980. Tilbud og undervisning har vært i utvikling og omfatter flere disipliner innenfor ulike kunstfagområder, ved siden av musikk. I 2002 skiftet skolen navn til Oslo musikk- og kulturskole. I 2017 ble kulturskolen en del av Kulturetaten og i 2018 ble navnet endret til Oslo kulturskole.
Pelota under Panamerikanske leker 2011

Pelota under Panamerikanske leker 2011. Pelota var en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Det ble konkurrert om ti titler, åtte for menn og to for damer. Mexico ble beste nasjon med fem gullmedaljer foran Argentina med fire.
Retilla

Utbredelse

Arten lever i Vest-Malaysia.
Kristin Oudmayer

Kristin Oudmayer (født 26. november 1973) er en norsk forfatter, samfunnsdebattant og foredragsholder, som skriver om temaet mobbing og inkludering. Hun er ansatt i UNICEF Norge, hvor hun er leder for prosjektet «Du kan være Den ene». Oudmayer har skrevet flere bøker om mobbing.
Pseudanamera

Utseende

En middelsstor trebukk med kraftige antenner, brun med gule flekker på dekkvingene.

Levevis

Disse billene har larver som lever i død ved av løvtrær, ofte like under barken.

Utbredelse

Arten er bare kjent fra India.
Xu Rongmao

Biografi

Xu vokste opp i provinsen Fujian som eldste av åtte barn. Under kulturrevolusjonen ble han sendt ut på landet som barfotdoktor. I 1970-årene emigrerte han til Hongkong og arbeidet i tekstilindustrien. Fra 1980-tallet gjorde han den ene vellykkede investering etter den andre, først i hotellbransjen, også med boligbygging og resorts i Fujian. I 1990-årene utvidet han virksomheten til Beijing og Shanghai.
Modifisert Rankinskala

Modifisert Rankin skala (engelsk: modified Rankin Scale) er en målestokk mye brukt til å måle graden av funksjonshemning eller pleiebehov i dagliglivets aktiviteter hos personer som har hatt et hjerneslag. Skalaen ble introdusert i 1957 av Rankin, og er blitt modifisert av Lindley og andre i 1994.
Eugenie Ginsberg

Eugenie Ginserg (1905–1942) var en polsk filosof.

Liv

Ginsberg var gift med Leonpold Blaustein (1905–1942), og de hadde ett barn sammen. De ble alle drept av nazistene i Lvov-gettoen, antageligvis i 1942. Alle upubliserte manuskripter ble sannsynligvis brent.

Filosofi

Ginsberg publiserte i sin levetid to filosofiske artikler, i tillegg til bokanmeldelser og en artikkel om barnepsykologi: "Vedrørende Husserls lære om helheter og deler" (1929) og "Angående selvstendighet og uselvstendighet" (1931). Til tross for at artiklene er lite kjent i dag, har de blitt beskrevet som "banebrytende arbeid" som urettmessig har blitt glemt.
Den britiske havarikommisjonen etter RMS «Titanic»s forlis

RMS «Titanic»s forlis 14. til 15. april 1912 resulterte i en havarikommisjon utført av det britiske Handelsdepartementet (Board of Trade). Havarikommisjonen ble ledet av dommeren Lord Mersey etter begjæring både fra den britiske lordkansler (tilsvarende justisminister) og fra det britiske Handelsdepartementet, og ble holdt 2. mai til 3. juli 1912, i underkant av to måneder etter forliset. Avhørene tok i hovedsak sted i London Scottish Drill Hall, Buckingham Gate 59, London SW1.
Den endelige rapporten ble utgitt 30. juli 1912, og fremhevet at nye livbåtbestemmelser måtte til. Havarikommisjonen erkjente samtidig at RMS «Titanic» imøtekom alle krav fra britiske myndigheter når det gjaldt utrustning av passasjer- og emigrantskip. Konklusjonen var at skipet holdt for høy fart etter forholdene. Anbefalingene fra rapporten, sammen med de i fra den amerikanske havarikommisjonen, ledet til forandringer på sjøsikkerhet og havpolitikk som følge av katastrofen.
Kaffemik

Kaffemik (av arabisk: kaffe og grønlandsk mik) er et dansk ord for en grønlandsk tradisjonell selskapelighet, et slags åpent hus eller kaffeslabberas hvor man inviterer alle man kjenner og drikker kaffe og spiser kake.
Kaffemik finner ofte sted i weekenden hvor fødselsdager, konfirmasjoner og andre begivenheter blir feiret i opp til 4–5 timer ad gangen. Gjestene kommer og går når de vil, hvorfor det som regel alltid er plass til nyankomne. 
I Grønlands større byer kan man som turist reservere en kaffemik hos de lokale turistbyråene.
Heartland (kanadisk TV-serie)

Heartland er en kanadisk dramaserie for familien som debuterte på CBC den 14. oktober 2007. TV-serien er basert på bokserien Heartland av Lauren Brooke. Mens bokserien har lokalisering i amerikanske Virginia, er TV-serien lagt til den lille, men fiktive byen Hudson i kanadiske Alberta, lokalisert ved foten av fjellkjeden Alberta's Rockies.
TV-serien Heartland følger søstrene Amy og Lou Fleming, deres bestefar Jack Bartlett, og Heartlands fremste rancher, Ty Borden, gjennom høyt og lavt i livet på en ranch med hester i krøtterområde. I seriens hovedfortelling er søstrenes mor blitt drept i en bilulykke, men familiens fortsetter hennes drøm ved å lege mishandlede og oversette hester ved Heartland. Amy (Amber Marshall) møter motgang, men klarer å løse alle hindringer.
Med episode som ble vist 29. mars 2015 passerte Heartland TV-serien Street Legal som den serien som har vart lengst i historien til kanadisk fjernsyn.
Albert Dams minnelegat

Stipend fra Albert Dams minnelegat (Dansk: Albert Dams mindelegat) ble utdelt første gang i oktober 1995. Legatet ble bestemt opprettet av Berthe Jönsson – død 8. juli 1993 – som var i familie med Albert Dam. Et stipend gis hvert år til en mannlig eller kvinnelig dansk forfatter for en litterær innsats. Legatet deles ut av Dansk Forfatterforening.
Hermathena

Utseende

Middelsstore, stort sett hvite sommerfugler men noen grå til gråsvarte flekker langs kantene av vingene. Dette er en ganske uvanlig farge for Riodinidae, de ligner mer på små hvitvinger (Pieridae).

Levevis

Disse sommerfuglene lever i skog, særlig tropisk regnskog.
Hermathena candidata har larver som lever på planter i slekten Vriesia (ananasfamilien).